text: हेपेटाइटिस ए और ई आमतौर पर दूषित पानी और भोजन के सेवन से होता है। हेपेटाइटिस बी, सी, और डी आमतौर पर संक्रमित व्‍यक्ति के मूत्र, रक्‍त अथवा अन्‍य द्रव्‍य पदार्थों के संपर्क में आने से होता है। हेपाटाइटिस संक्रमित रक्‍त, रक्‍त उत्‍पाद या दूषित सुर्इ अथवा अन्‍य संक्रमित चिकित्‍सीय उत्‍पादों के प्रयोग से भी होता है। इसके अलावा हेपेटाइटिस बी संक्रमित मां से होने वाले बच्‍चे को भी फैल सकता है। इसके अलावा शारीरिक संसर्ग से भी हेपेटाइटिस बी का वायरस फैलता है। लंबे समय तक शराब पीने की लत भी हेपेटाइटिस का कारण बन सकती है। हेपेटाइटिस डी उन मरीजों को होता है, जो पहले से ही हेपेटाइटिस बी से ग्रस्त हैं।